ได้มีโอกาสไปเที่ยวฉะเชิงเทรามาค่ะ และมื้อเที่ยงได้แวะไปลองที่ร้านนี้ ร้านตั้งอยู่ริมน้ำเลยค่ะ ถ้าช่วงเย็นบรรยากาศน่าจะดีมากๆ แต่เนื่องจากว่าเราไปช่วงเที่ยง ก็ค่อนข้างร้อน เลยเข้าไปนั่งห้องแอร์เย็นสบายกันดีกว่าค่ะ

สมาชิกที่ไป มีผู้ใหญ่ 4 กับ เด็กอีก 1 ค่ะ สั่งอาหารไปทั้งหมด 7 อย่าง

- น้ำพริกบ้านน้ำจันทร์ ... รสชาติคล้ายๆ น้ำพริกอ่องค่ะ หวานนำนิดๆ อร่อยมากค่ะ ขนาดหลานสาวกินเผ็ดไม่ค่อยได้ ก็ตักกินกับข้าวสวยร้อนๆ ไม่หยุดค่ะ

- ยำเห็ดกุ้งสด .. รสชาติดีค่ะ น้ำยำรสชาติครบรส กลมกล่อม เครื่องก็เยอะค่ะ

- ฉู่ฉี่กุ้งแม่น้ำ .. อร่อยมากๆๆๆๆ ค่ะจานนี้ เค้าเอามันจากหัวกุ้งแม่น้ำผสมไปกับน้ำแกงด้วย รสชาติเลยสุดๆ ค่ะ หวานนำนิดๆ หอมๆ มันๆ

- อาหารทานเล่นค่ะ เบค่อนห่อแหนม .. อร่อยดีค่ะจานนี้ กินเพลินๆ

- ไก่คั่วเกลือ .. อร่อยอีกแล้วค่ะ กรอบๆ เค็มๆ มันๆ

- ต้มโคล้งปลาย่าง .. หารูปไม่เจอแล้วค่ะ สงสัยจะลืม .. รสจัดแต่ไม่ครบรสอะค่ะ เปรี้ยว-เผ็ดนำมาก ซดน้ำกันไม่หมดค่ะ แสบปากกันหมด

- หมูสับผัดปลาเค็ม .. จานนี้มาจานสุดท้าย หลังจากที่อิ่มกันแล้ว .. แต่อร่อยมากๆ ค่ะ ขนาดอิ่มกันแล้วก็ยังเอามาคลุกข้าวกินกันได้ต่อ

- ปิดท้ายกันด้วยขนมคนละถ้วยค่ะ .. ลูกตาลลอยแก้ว .. อร่อยมากๆ อีกแล้วค่ะ หอมๆ หวานๆ เย็นๆ ชื่นใจมากๆ

สำหรับร้านบ้าน-น้ำ-จันทร์ ราคาจะอยู่ในช่วง ร้อยกลางๆ ถึง สอง-สาม ร้อย ถ้าเป็นปลา ปู หรือกุ้งแม่น้ำ ก็จะราคาแพงขึ้นค่ะ แต่ถ้าจานปกติ ก็ร้อยต้นๆ ประมาณนั้นค่ะ จำราคาได้แม่แน่นอนค่ะ
